# data[].attributes.body
Mit navn er Nanna og jeg er 22 år gammel.

Beskriv - kort - din baggrund og lidt om dine interesser

Jeg kommer fra Odense og har boet der helt indtil jeg flyttede til Århus.
Jeg elsker at stå på ski, derfor brugte jeg også mit første sabbatår som skiinstruktør i Canada. Derudover kan jeg godt lide at vinterbade.

Hvorfor vil du gerne være journalist?

Jeg kan godt lide at skrive, men jeg dur ikke til at sidde bag et skrivebord en hel dag ad gangen. Journalistik virkede som en god mulighed for at kombinere alt det jeg godt kan li'.

Hvad var din største aha-oplevelse på første semester?
Særligt i vores 'Når livet gør ondt' opgave, hvor man hurtigt man kunne danne en relation til en kilde, så de åbnede op for et sårbart emne.

Hvad glæder du dig mest til ved andet semester?
Nyhedsugen!!

På hvilke områder vil du især gerne udvikle dig?
Jeg vil gerne blive endnu bedre til at bede kilden lege med på forskellige ideer, særligt visuelt, under interviews.

Hvad (tror du) bliver din største udfordring på andet semester?
At fastholde en skarp vinkel, når projekterne bliver større.
... og at jeg bliver lidt stresset i de processer.

… og hvad vil du gøre for at tackle denne udfordring?
Jeg skal være forberedt på at kunne 'kill my darlings', fordi så bliver hele processen nemmere for mig, og jeg bliver mindre stresset.

Hvordan vil du beskrive dine egne - fagligt set - svageste og stærkeste sider?
Jeg elsker at være i idefasen hvor man i gruppen kan udveksle og udvikle gode ideer.
At få de ideer ført ud i livet, lige som jeg havde tænkt dem bliver nogle gange lidt sværere for mig. Jeg skal ligesom tage mig sammen og få det hele stykket sammen til et brugbart produkt.

Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning)

Jeg forstår gruppearbejdet som en dynamisk arbejdsproces, hvor man i gruppen kan bruge hinanden til ideudveksling og hvor alle skal høres.

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?

Da vi brainstormede til 'Når livet gør ondt'. Vi lavede en 'walk n talk' og byggede videre på de emner som vi hver især kom frem til.

Nævn mindst én ting, som det er vigtigt, din gruppe – og din vejleder – ved om dig.

Jeg går tit lidt sukkerkold sidst på dagen.

# data[].attributes.attachment_caption
Her er jeg på Ø-hop i sommeren 2020 på Drejø i Det Sydfynske Øhav. Våd på grund af massiv regn, men med lange, lækre gåture!

# data[].attributes.body
Hej Gruppe 7!

Mit navn er Jakob Høstrup, og jeg har den store ære af at være jeres vejleder – Sammen med den anden Jakob. I har primært mig – Jakob H – her de to første uger.

Det er ikke særlig lang tid siden, at jeg stod i jeres sko. Jeg blev færdiguddannet i sommers, og derfor har jeg ikke en masse år som underviser at trække på. Men til gengæld har jeg lavet nyhedsjournalistik stort set konstant, siden jeg kom i praktik.

Til dagligt bor og arbejder jeg i Odense. Hos DR Fyn laver jeg nyhedsjournalistik fra Fyn til resten af DR – Både om vigtige landsdækkende, regionale og kommunale problemstillinger samt de helt nære og personlige historier. Jeg laver primært radio til P4, P1 og Radioavisen.  Det hænder også, at jeg skriver artikler til dr.dk, og at mine historier rammer TV-Avisen i ny og næ.

Derfor kan jeg med ro i sindet sige, at hvad jeg ikke har af erfaring i undervisning, har jeg til gengæld i spandevis om lige præcis dét, som I nu skal kaste jer ud i.

Ellers elsker jeg en god, lang gåtur, at samle og bygge nye ting og at spille computer.
Det sidste er min guilty pleasure nummer ét, og er kilde til stor beundring fra min kæreste.

Jeg glæder mig helt vildt til at møde jer og til at give jer nogle af journalistikkens helt grundlæggende værktøjer.

Vi ses på mandag!

# data[].attributes.body
Kære gruppe 7
Jeg er den anden vejleder-Jakob,  som I møder fra den 14. marts og fremefter. Jeg er - som I hørte til til intro på semestret - semestrets superboomer på 62.
Jeg har undervist på DMJX on and off de seneste 25 år - og på JM2 i henved 10 år, så jeg kender efterhånden de fleste krinkelkroge...
Ved siden af tjansen på DMJX har jeg i alle årene været freelancer for en lang række medier. Jeg er tilknyttet Mediehuset Periskop, der består af 16 journalister, kommunikationsfolk, en fotograf og en grafiker.
I øjeblikket er jeg primært skrivende journalist for en række fagblade inden for sundhedsområdet, men jeg producerer også podcast, hvis jeg kan komme afsted med det. Video kan jeg også håndtere, men det fumler jeg lidt mere med. Og så skriver jeg bøger. I øjeblikket er jeg i gang med én om epidemiologi.
Jeg bor i Ry sammen med min kone og en 3. G'er-søn, og min fritid går med at løbe og gå ture i de skønne omgivelser, kigge på fugle og røge fisk. Desuden er der en del venner, der skal  passes...
Jeg glæder mig til at møde jer - JM2 er en skøn ting, fordi der er gang i den, og jeg er sikker på, at I også vil få en masse ud af forløbet.

# data[].attributes.body
Dit navn og din alder
Mit navn er Tobias, og jeg er 23 år gammel.

Beskriv - kort - din baggrund og lidt om dine interesser
Jeg er født og opvokset på Østerbro i København, hvor jeg egentlig har boet indtil jeg i sommer flyttede til Aarhus. Her har jeg brugt min opvækst på at spille en masse sport, og selvfølgelig drikke litervis af bajer i Fælledparken. Derfor er mine interesser selvsagt blevet, at jeg godt kan lide at åbne flimmerkassen og se sport - især fodbold - og drikke øl med kammeraterne.

Hvorfor vil du gerne være journalist?
Jeg var i tvivl om, hvad jeg gerne ville være i lang tid, men det der fascinerede mig ved journalistik var, at det er så alsidigt. Jeg kan godt lide at fordybe mig i ting, og i journalistikkens verden føler jeg, at jeg kan prøve 'lidt af hvert'.

Hvad var din største aha-oplevelse på første semester?
Det var nok en blanding af, hvor hurtigt man bare bliver kastet ud i alting, og hvor åbne kilder egentlig er over for at snakke med journaliststuderende.

Hvad glæder du dig mest til ved andet semester?
Noget så simpelt som er lære mere. Jeg har blod på tanden, og glæder mig til at se, hvad vi lærer som det næste.

På hvilke områder vil du især gerne udvikle dig?
Jeg vil gerne blive bedre til interview-delen. At styre et interview og være klar med de vigtige spørgsmål.

Hvad (tror du) bliver din største udfordring på andet semester?
At finde den rette (og skarpeste) vinkel på en historie.

… og hvad vil du gøre for at tackle denne udfordring?
Spørger til råds og være opmærksom på det.

Hvordan vil du beskrive dine egne - fagligt set - svageste og stærkeste sider?

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?
I Ud i kommunen-opgaven var vi i Mårslet, hvor vi bare vandrede lidt rundt og hjalp med at finde historier til hinanden. Det var pisse hyggeligt og gav godt til fællesskabet, men det var også godt, at alle hjalp hinanden, og vi var nysgerrige sammen. Så blev intet overset.

Nævn mindst én ting, som det er vigtigt, din gruppe – og din vejleder – ved om dig.
Jeg kan godt være lidt for stædig til tider, så bare sæt mig på plads, hvis jeg er helt fra den. :-D

# data[].attributes.body
Hej!

Mit navn er Signe, og jeg er 20 år gammel.

Jeg kommer fra en lille by i Nordjylland og blev student fra Hjørring Gymnasium sidste sommer. Derfor flyttede jeg også først til Aarhus lige inden studiestart sidste år, og føler mig derfor stadig en smule ny i ellers dejlige Aarhus.

Jeg vil gerne være journalist, da jeg er vild med at formidle og altid har haft en stor interesse for samfundet og menneskerne i det.

Min største aha-oplevelse på første semester var, hvor hurtigt vi blev kastet ud i at lave “ægte” journalistik. På andet semester glæder jeg mig til at lære endnu mere ved at komme ud for endnu flere udfordringer. Især vil jeg gerne blive bedre til bare at “turde”. Turde at ringe til og interviewe alle de kilder, jeg skal, uden at føle mig som den modigste i verden hver gang. Det bliver måske også min største udfordring, men jeg har tænkt mig at tackle den, ved bare at springe ud i det.

En af mine stærke sider er måske, at jeg er systematisk og gerne sørger for, at tingene bliver lavet. En af mine svage sider er til gengæld, at jeg i ny og næ godt kan glemme at få læst alle lektierne.

Min forståelse af gruppearbejdet er meget passende med definitionen, der i kompendiet har titlen: Et demokratisk medborgerskab. Jeg synes, det er vigtigere, at alle i gruppen er tilfredse med produktet, end at jeg selv synes, det er perfekt.

Alle de gange, hvor vi i studiegruppen på første semester har kæmpet os igennem JiS-lektierne, viste mig, hvor dyrebart gruppearbejdet kan være, og vi havde mange gode samtaler og diskussioner.

# data[].attributes.body
Jeg hedder Sebastian, er 21 år og bosat i Tilst, en bydel til Aarhus.

I min fritid bruger jeg mange timer på at se sport. Jeg elsker især fodbold, basketball og amerikansk fodbold. Jeg har i lidt over tre år skrevet for et dansk basketballmedie, der hedder Fullcourt.dk, så jeg er ofte at finde ude i de danske baskethaller.

Hvorfor vil du gerne være journalist?

Jeg vil gerne være journalist, fordi jeg godt kan lide at formidle historier. I starten var det fordi, jeg godt kunne lide at skrive, men i takt med årene skred frem har jeg fået øjnene op for hvor mange forskellige genrer, der hører ind under journalistfaget, og det er virkelig fedt, man kan lave så meget forskelligt.

Min helt store drøm har altid været at dække og videreformidle sport.

Hvad var din største aha-oplevelse på første semester?

Det må være et for-interviews betydning og generelt alt om kildekontrakt osv.

Hvad glæder du dig mest til ved andet semester?

Nu har vi noget basisviden og et grundlag for at lave gode journalistiske produkter, så jeg glæder mig til at bygge på og blive introduceret til flere elementer og genrer.

På hvilke områder vil du især gerne udvikle dig?

Jeg vil gerne blive bedre til at være observerende, når jeg er ude at interviewe, og ikke mindst at skrive scenisk. Det var jeg ikke særlig skarp til i den afsluttende opgave.

Hvad (tror du) bliver din største udfordring på andet semester?

At disponere min tid bedst muligt - og så effektivt som muligt.

… og hvad vil du gøre for at tackle denne udfordring?

Være ekstra opmærksom på deadlines, lektier, aftaler osv. Jeg kan ikke bare tænke: "Jeg tager det, som det kommer" ish

Hvordan vil du beskrive dine egne - fagligt set - svageste og stærkeste sider?

Jeg synes selv, at jeg er god til at være kreativ og komme på andre tilgange og ideer til en opgave. Jeg er dog også god til at gå på kompromis hvad angår gruppearbejde.

Jeg er ikke god til at nøjes med kvaliteten af en opgave, og jeg er ikke glad for at tage styringen i gruppen.

Gruppearbejde:

Jeg håber, vi kan være gode til at bruge hinanden og drage nytte af hinandens styrker. Det er noget, som min gruppe i JM1 ikke var gode til. Derudover håber jeg, at vi også kan lægge vægt på det sociale, da det jo også kan spille en rolle i gruppearbejdet.

God oplevelse med gruppearbejde:

Ud i kommunen-opgaven var ret spændende. Det var fedt, da vi ideudviklede og var ude at besøge Hjortshøj og se, hvad der rører sig i byen.

# data[].attributes.body
Dit navn og din alder

Jeg hedder Magnus og jeg er 20 år gammel.

Beskriv - kort - din baggrund og lidt om dine interesser
Jeg er opvokset i Horsens, hvor jeg blev student i 2020 fra Horsens Gymnasium. Derefter havde jeg et sabbatår, hvor jeg boede og arbejdede et år i Paris, hvilket var mega fedt. I marts 2021 tog jeg en spontan beslutning om at prøve optagelsesprøven og nu sidder jeg her.

Mine interesser er nok mest indenfor sport og rejser. Jeg elsker at cykle og følger det også relativt intenst. Derudover rejser jeg rigtig meget, måske nogle gang lidt for meget.

Hvorfor vil du gerne være journalist?

Fordi jeg synes det er sjovt og spændende at vide mange ting om mange ting, og at jeg synes det er interessant at være kritisk overfor de ting man møder i sin dagligdag. Derudover er det spændende med en meget vekslende hverdag.

Hvad var din største aha-oplevelse på første semester?

At jeg godt kunne finde ud af at skrive en artikel og være lidt journalistagtig.

Hvad glæder du dig mest til ved andet semester?

Jeg glæder mig til at snuse videre med især nyheder, da portrætartikler osv. godt kan være lidt langt i længden.

På hvilke områder vil du især gerne udvikle dig?

Strukturering af en historie og så at komme på den gode historie.

Hvad (tror du) bliver din største udfordring på andet semester?
… og hvad vil du gøre for at tackle denne udfordring?

At vinkle en historie skarp og holde mig til den vinkling. For at tackle det vil jeg prøve at øve, øve og øve.

Hvordan vil du beskrive dine egne - fagligt set - svageste og stærkeste sider?

Jeg synes, jeg har meget viden om mange ting og er god til at opsnuse kilder.

Jeg kan godt være bedre til at udvikle en historie og få den videreformidlet.

Hvilken forforståelse af gruppearbejdet har du? (Ud fra teksten: ‘Gruppearbejde - en introduktion til andet semester’? der indgår i kompendiet, som du kan finde som PDF her på Itslearning)
Jeg forstår gruppearbejdet som noget dynamisk, hvor folk hver især kommer med input og man på den måde finder på gode ideer og fælles bedste.

Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse? Og hvad bidrog du selv med?

Jeg synes vi var meget gode, da vi skulle brainstorme til ”når livet gør ondt”. Der kom nogle meget gode ideer ud af det og jeg synes også selv jeg kom med nogle indspark.

Nævn mindst én ting, som det er vigtigt, din gruppe – og din vejleder – ved om dig.

Jeg kan godt være lidt for kritisk nogle gange, så der skal man bare stoppe mig så jeg ikke plaffer alt ned:)

# data[].attributes.body
Dit navn og din alder

Goddag! jeg hedder Jacob, og jeg er hele 23 år gammel.

Beskriv - kort - din baggrund og lidt om dine interesser

Jeg kommer fra djævleøen. Nærmere specifikt Høje-Taastrup, hvor jeg er vokset op og boet indtil jeg var 18, så var jeg lidt træt af sætninger som ’fuck dig mand’ og ’jeg knepper din mor’. Så jeg flyttede til Odense med tre af mine kammerater fra efterskolen, hvor jeg gennemførte min STX. En ægte drengerøvs lejlighed.

Mine interesser svinger over en bred karm, men de mest dybdegående er skisport, cykling, crossfit, historie og dansk politik. De tre sportskategorier dyrker/har dyrket jeg selv, hvilket er en fornøjelse.

1.     Hvorfor vil du gerne være journalist?

Jeg vil gerne være journalist, fordi jeg elsker at formidle historier og udbrede de særlige, sjove historier, som folk måske ikke vidste så meget om  i forvejen.

2.     Hvad var din største aha-oplevelse på første semester?

Da jeg fandt ud af, hvordan man redigerede videoer på mobilen (havde aldrig redigeret videoer før)

3.     Hvad glæder du dig mest til ved andet semester?

Nyhedsugen! Jeg tror, man lærer så meget på den uge. Både om sig selv, men også om sine kammerater på redaktionen.

4.     På hvilke områder vil du især gerne udvikle dig?

At udvikle en idé til en færdig historie og grafisk kunnen.

5.     Hvad (tror du) bliver din største udfordring på andet semester?

At være troværdig mod den skarpe vinkel, så historien bliver fuldendt.

6.     … og hvad vil du gøre for at tackle denne udfordring?

Øve mig på at holde historien interessant hele vejen igennem en artikel/video/podcast.

7.     Hvordan vil du beskrive dine egne - fagligt set - svageste og stærkeste sider?

Jeg har en masse viden om mange ting, så jeg er, hvad man kalder almenvidende. Derudover er jeg god til at få idéen til en historie.

Jeg er for uorganiseret og kan godt sjuske rundt i dokumenter i for lang tid ad gangen.

8.     Hvilken forforståelse af gruppearbejdet har du?

Min forforståelse bunder i, at gruppearbejdet burde være en dynamisk proces, hvor der bliver udviklet og diskuteret idéer og løsninger.

9.     Beskriv (mindst) én gang på JM1, hvor du har haft en god oplevelse med gruppearbejde. Hvorfor var det en god oplevelse?

Under brainstormen til den afsluttende opgave var min gruppe og jeg super gode til at komme med inputs til hinandens idéer, hvilket resulterede i, at nogen af os valgte et emne, vi ikke lige havde regnet med. Det var en positiv oplevelse, da samhørigheden og drøftelsen om det samme projekt skabte nye idéer, man ikke kunne drømme om, før man begyndte på projektet.

10.  Nævn mindst én ting, som det er vigtigt, din gruppe – og din vejleder – ved om dig.

Jeg kan til tider tænke højt. Så der kan godt komme en masse bras uden kontekst ud af munden på mig. Men det håber jeg ikke, at I tager ilde op.